《红楼梦》中的诗词歌赋

满纸荒唐言,一把辛酸泪! 都云作者痴,谁解其中味?

惯养娇生笑你痴,菱花空对雪澌澌.

未卜三生愿,频添一段愁.闷来时敛额,行去几回头.自顾风前影,谁堪月下俦?

时逢三五便团圆,满把晴光护玉栏.

世人都晓神仙好,惟有功名忘不了! 古今将相在何方?荒冢一堆草没了.
世人都晓神仙好,只有金银忘不了! 终朝只恨聚无多,及到多时眼闭了.
世人都晓神仙好,只有姣妻忘不了! 君生日日说恩情,君死又随人了.
世人都晓神仙好,只有儿孙忘不了!

一局输赢料不真,香销茶尽尚逡巡. 欲知目下兴衰兆,须问旁观冷眼人.

春梦随云散,飞花逐水流,

方离柳坞,乍出花房.但行处,鸟惊庭树,将到时,
影度回廊.仙袂乍飘兮,闻麝兰之馥郁,荷衣欲动兮,
听环佩之铿锵.靥笑春桃兮,云堆翠髻,唇绽樱颗兮,榴
齿含香.纤腰之楚楚兮,回风舞雪,珠翠之辉辉兮,满
额鹅黄.出没花间兮,宜嗔宜喜,徘徊池上兮,若飞若扬.
蛾眉颦笑兮,将言而未语,莲步乍移兮,待止而欲行.羡彼
之良质兮,冰清玉润,羡彼之华服兮,闪灼文章.爱彼之貌
容兮,香培玉琢,美彼之态度兮,凤翥龙翔.其素若何,
春梅绽雪.其洁若何,秋菊被霜.其静若何,松生空谷.
其艳若何,霞映澄塘.其文若何,龙游曲沼.其神若何,月
射寒江.应惭西子,实愧王嫱.奇矣哉,生于孰地,来自
何方,信矣乎,瑶池不二,紫府无双.果何人哉?如斯之

厚地高天,堪叹古今情不尽,
痴男怨女,可怜风月债难偿.

春恨秋悲皆自惹,花容月貌为谁妍.

霁月难逢,彩云易散.心比天高,身为下贱.风流灵巧
招人怨.寿夭多因毁谤生,多情公子空牵念.

枉自温柔和顺,空云似桂如兰,
堪羡优伶有福,谁知公子无缘.
根并荷花一茎香,平生遭际实堪伤.
自从两地生孤木,致使香魂返故乡.
可叹停机德,堪怜咏絮才.
玉带林中挂,金簪雪里埋.
二十年来辨是非,榴花开处照宫闱.
三春争及初春景,虎兕相逢大梦归.
才自精明志自高,生于末世运偏消.
清明涕送江边望,千里东风一梦遥.
欲洁何曾洁,云空未必空.
可怜金玉质,终陷淖泥中.

子系中山狼,得志便猖狂.
金闺花柳质,一载赴黄粱.

勘破三春景不长,缁衣顿改昔年妆.
可怜绣户侯门女,独卧青灯古佛旁.

凡鸟偏从末世来,都知爱慕此生才.
一从二令三人木,哭向金陵事更哀.

势败休云贵,家亡莫论亲.
偶因济刘氏,巧得遇恩人.

桃李春风结子完,到头谁似一盆兰.
如冰水好空相妒,枉与他人作笑谈.

情天情海幻情身,情既相逢必主淫.
漫言不肖皆荣出,造衅开端实在宁.

开辟鸿蒙,谁为情种?都只为风月情浓.趁着这奈何天,伤怀日,寂寥时,试遣愚衷.因此上,演出这怀金悼玉的<<红楼梦>>.

[终身误]都道是金玉良姻,俺只念木石前盟.空对着,山中高士晶莹雪,终不忘,世外仙姝寂寞林.叹人间,美中不足今方信.纵然是齐眉举案,到底意难平.

[枉凝眉]一个是阆苑仙葩,一个是美玉无瑕.若说没奇缘,今生偏又遇着他,若说有奇缘,如何心事终虚化?一个枉自嗟呀,一个空劳牵挂.一个是水中月,一个是镜中花.想眼中能有多少泪珠儿,怎经得秋流到冬尽,春流到夏!

[恨无常]喜荣华正好,恨无常又到.眼睁睁,把万事全抛.荡悠悠,把芳魂消耗.望家乡,路远山高.故向爹娘梦里相寻告:儿命已入黄泉,天伦呵,须要退步抽身早!
[分骨肉]一帆风雨路三千,把骨肉家园齐来抛闪.恐哭损残年,告爹娘,休把儿悬念.自古穷通皆有定,离合岂无缘?从今分两地,各自保平安.奴去也,莫牵连.

[乐中悲]襁褓中,父母叹双亡.纵居那绮罗丛,谁知娇养?幸生来,英豪阔大宽宏量,从未将儿女私情略萦心上.好一似,霁月光风耀玉堂.厮配得才貌仙郎,博得个地久天长,准折得幼年时坎坷形状.终久是云散高唐,水涸湘江.这是尘寰中消长数应当,何必枉悲伤!

[世难容]气质美如兰,才华阜比仙.天生成孤癖人皆罕.你道是啖肉食腥膻,视绮罗俗厌,却不知太高人愈妒,过洁世同嫌.可叹这,青灯古殿人
将老,辜负了,红粉朱楼春色阑.到头来,依旧是风尘肮脏违心愿.好一似,无瑕白玉遭泥陷,又何须,王孙公子叹无缘.

[喜冤家]中山狼,无情兽,全不念当日根由.一味的骄奢淫荡贪还构.觑着那,侯门艳质同蒲柳,作践的,公府千金似下流.叹芳魂艳魄,一载荡悠悠.

[虚花悟]将那三春看破,桃红柳绿待如何?把这韶华打灭,觅那清淡天和.说什么,天上夭桃盛,云中杏蕊多.到头来,谁把秋捱过?则看那,白杨村里人呜咽,青枫林下鬼吟哦.更兼着,连天衰草遮坟墓.这的是,昨贫今富人劳碌,春荣秋谢花折磨.似这般,生关死劫谁能躲?闻说道,西方宝树唤婆娑,上结着长生果.

[聪明累]机关算尽太聪明,反算了卿卿性命.生前心已碎,死后性空灵.家富人宁,终有个家亡人散各奔腾.枉费了,意悬悬半世心,好一似,荡悠悠三更梦.忽喇喇似大厦倾,昏惨惨似灯将尽.呀!一场欢喜忽悲辛.叹人世,终难定!

[留余庆]留余庆,留余庆,忽遇恩人,幸娘亲,幸娘亲,积得阴功.劝人生,济困扶穷,休似俺那爱银钱忘骨肉的狠舅奸兄!正是乘除加减,上有苍穹.

[晚韶华]镜里恩情,更那堪梦里功名!那美韶华去之何迅!再休提锈帐鸳衾.只这带珠冠,披凤袄,也抵不了无常性命.虽说是,人生莫受老来贫,也须要阴骘积儿孙.气昂昂头戴簪缨,气昂昂头戴簪缨,光灿灿胸悬金印,威赫赫爵禄高登,威赫赫爵禄高登,昏惨惨黄泉路近.问古来将相可还存?也只是虚名儿与后人钦敬.

[好事终]画梁春尽落香尘.擅风情,秉月貌,便是败家的根本.箕裘颓堕皆从敬,家事消亡首罪宁.宿孽总因情.

[收尾.飞鸟各投林]为官的,家业凋零,富贵的,金银散尽,有恩的,死里逃生,无情的,分明报应.欠命的,命已还,欠泪的,泪已尽.冤冤相报实非轻,分离聚合皆前定.欲知命短问前生,老来富贵也真侥幸.看破的,遁入空门,痴迷的,枉送了性命.好一似食尽鸟投林,落了片白茫茫大地真干净!

得意浓时易接济,受恩深处胜亲朋.

不因俊俏难为友,正为风流始读书.

女娲炼石已荒唐,又向荒唐演大荒.
失去幽灵真境界,幻来亲就臭皮囊.
好知运败金无彩,堪叹时乖玉不光.

早知日后闲争气,岂肯今朝错读书.

黄花满地,白柳横坡.小桥通若耶之溪,曲径接天台之路.石中清流激湍,篱落飘香,树头红叶翩翻,疏林如画.西风乍紧,初罢莺啼,暖日当暄,又添蛩语.遥望东南,建几处依山之榭,纵观西北,结三间临水之轩.笙簧盈.

金紫万千谁治国,裙钗一二可齐家.

天地启宏慈,赤子苍头同感戴,
古今垂旷典,九州万国被恩荣.

旷性怡情匾额迎春
园成景备特精奇,奉命羞题额旷怡.
谁信世间有此境,游来宁不畅神思?
万象争辉匾额探春
名园筑出势巍巍,奉命何惭学浅微.
精妙一时言不出,果然万物生光辉.
文章造化匾额惜春
山水横拖千里外,楼台高起五云中.
园修日月光辉里,景夺文章造化功.
文采风流匾额李纨
秀水明山抱复回,风流文采胜蓬莱.
绿裁歌扇迷芳草,红衬湘裙舞落梅.
珠玉自应传盛世,神仙何幸下瑶台.
名园一自邀游赏,未许凡人到此来.
凝晖钟瑞匾额薛宝钗
芳园筑向帝城西,华日祥云笼罩奇.
高柳喜迁莺出谷,修篁时待凤来仪.
文风已著宸游夕,孝化应隆归省时.
睿藻仙才盈彩笔,自惭何敢再为辞.
世外仙源匾额林黛玉
名园筑何处,仙境别红尘.
借得山川秀,添来景物新.
香融金谷酒,花媚玉堂人.
何幸邀恩宠,宫车过往频.

有凤来仪臣宝玉谨题
秀玉初成实,堪宜待凤凰.
竿竿青欲滴,个个绿生凉.
迸砌妨阶水,穿帘碍鼎香.
莫摇清碎影,好梦昼初长.
蘅芷清芬
蘅芜满净苑,萝薜助芬芳.
软衬三春草,柔拖一缕香.
轻烟迷曲径,冷翠滴回廊.
谁谓池塘曲,谢家幽梦长.
怡红快绿
深庭长日静,两两出婵娟.
绿蜡春犹卷,红妆夜未眠.
凭栏垂绛袖,倚石护青烟.
对立东风里,主人应解怜.
杏帘在望
杏帘招客饮,在望有山庄.
菱荇鹅儿水,桑榆燕子梁.
一畦春韭绿,十里稻花香.
盛世无饥馁,何须耕织忙.

故绝圣弃知,大盗乃止,ノ玉毁珠,小盗不起,
焚符破玺,而民朴鄙,掊斗折衡,而民不争,殚残天
下之圣法,而民始可与论议.擢乱六律,铄绝竽瑟,
塞瞽旷之耳,而天下始人含其聪矣;灭文章,散五
采,胶离朱之目,而天下始人含其明矣,毁绝钩绳而弃规
矩,っ工ぽ之指,而天下始人有其巧矣.

焚花散麝,而闺阁始人含其劝矣,戕宝钗之仙姿,灰黛玉之灵窍, 丧减情意,而闺阁之美恶始相类矣.彼含其劝,则无参商之虞矣,戕其仙姿,无恋爱之心矣,灰其灵窍,无才思之情矣.彼钗,玉,花,麝者,皆张其罗而穴其隧,所以迷眩缠陷天下者也.